Desert Wind

Desert Wind (בעברית: "רוח מדברית") הוא אלבומה הארבעה עשר של הזמרת-יוצרת הישראלית עפרה חזה. האלבום יצא לאור בספטמבר 1989 על ידי חברות התקליטים וורנר מיוזיק גרופ וטלדקLyng, Robert (7 October 1989). "European Promotion For New ofra Haza LP" (PDF). Music & Media. p. 28. Retrieved 6 September 2025 – via American Radio History. מתוך האלבום יצאו הסינגלים: "Wish Me Luck", "I Want to Fly", "Ya Ba Ye" ו-"Fata Morgana".

האלבום הוא האלבום הראשון של חזה שהוקלט במלואו בארצות הברית.

עם יציאתו נכנס האלבום אל המקום ה-156 במצעד הבילבורד 200.

שם אלבום "Desert Wind" נלקח מתוך השיר "Taw Shi", וכן כך כונתה לעיתים עפרה חזה בעיתונות האירופאית והאמריקאית.

 רקע והפקה 
את האלבום הפיקה עפרה חזה עצמה, ביחד עם בצלאל אלוני ג'ו מרדין, תומאס דולבי ואריף מרדין. AllMusic סקרו את האלבום בחיוב, והעניקו לו ציון של ארבעה וחצי כוכבי זהב מתוך חמישה בסך הכל.

השנים 1987–1988 היו שנים מכוננות בקריירה של חזה, כשהאלבום "שירי תימן", ובפרט הרמיקס "אם ננעלו" זכו להצלחה כבירה באירופה. "אם ננעלו" החל לצעוד אף במצעדי הדאנס בארצות הברית. על מנת לקדם את הקריירה של חזה שם, הוחלט להקליט אלבום שלם בלוס אנג'לס, תוך פחות משנה לאחר צאת האלבום "Shaday".

האלבום יצא כחלק מחוזה ענק של חזה ביפן עם התאגיד היפני PAX של הירושימי סאקי.סאקי התפרסם באותה תקופה לאחר שרכש בסכום של כשני מיליון דולר ציור של מייקל ג'קסון. באירוע השקת הציור בינואר 1990, תועדו חזה ומייקל ג'קסון לצד סאקי. בין היתר, חברת הפקות יפנית הגיעה עם חזה לישראל ושם צילמו וידאו קליפ לשיר "I Want to Fly"  ששודר בטלויזיה היפנית ושימש פרסומת לתאגיד יפני זה. עוד צולמו קליפים ל-"Wish Me Luck" ול"Mm'mma".

במהלך הפקת האלבום קיבלה חזה פנייה להשתתף בסרט "סחלב פראי". בסופו של דבר חזה לא השתתפה בסרט, אך היא הוזמנה לבאהיה שבברזיל, שם צולם הסרט. במהלך הביקור, סיירה חזה בנתיבי העברות של עבדים שהגיעו לברזיל בימי סחר העבדים האטלנטי. הרושם מהביקור במקום זה גרם לה לכתוב ולהקליט את השיר "Slave Dream".

בנוסף, באותם ימים בברזיל כתבה חזה יחד עם בצלאל אלוני את השיר "Fatamorgana". אמה של עפרה, שושנה חזה, השתתפה בהקלטת השיר "Fata Morgana". מאחר שהשיר הוקלט בארצות הברית ועקב אילוצים שונים לא היה ניתן להביא את האם לאולפן. בסופו של דבר ההקלטה שמופיעה בשיר הוקלטה במהלך שיחת טלפון של חזה עם אמה. השיר "Ya Ba Ye" אף מתאר את מערכת היחסים של חזה ואמה, שבאותם ימים לא הצליחה לתפוס את גודל ההצלחה הבינלאומית של בתה. השיר הפך לאחד השירים המזוהים ביותר עם חזה בעולם.

 הוצאה 
האלבום יצא בארצות הברית על ידי שתי חברות התקליטים האחים וורנר וסייר רקורדס. מספר הקטלוג שלו שם הוא 25976. בעולם יצא האלבום על ידי שתי חברות התקליטים וורנר מיוזיק גרופ וטלדק. ביפן יצא האלבום על ידי חברת התקליטים וורנר פיוניר רקורדס. בישראל הופץ האלבום דרך חברת התקליטים הישראלית הד ארצי.

 הצלחה 
האלבום זכה להצלחה רבה כאשר הגיע בשיאו אל המקום ה-156 במצעד האלבומים האמריקאי של בילבורד. בזכות כך, הפכה עפרה חזה לאמן הישראלי הראשון והיחיד שהצליח להכניס שני אלבומים למצעד זה, כאשר הקודם לכך היה "Shaday", שהגיע אל המקום ה-130 בשיאו. אחרי האלבום יצאה עפרה חזה לסיבוב הופעות בארצות הברית בשם, "Finger of God". במהלך סיבוב ההופעות היא הופיעה בפסטיבל הג'אז במונטרה בקיץ 1990 שיצא בהמשך בדיסק וב-DVD.

בשנת 1995 תורגמו השירים "Ya Ba Ye"ו- "Taw Shi" לעברית לקראת ההופעה המתוכננת של חזה בפסטיבל ערד. חזה זכתה לחשוף את הגרסאות המתורגמות של השיר בתוכניתו של דן שילון, אך הפסטיבל עצמו בוטל עקב אסון פסטיבל ערד.

אף על פי שהאלבום הצליח במידה מסוימת ברחבי העולם, חזה ואלוני החליטו לעבור מז'אנר האתנו- פופ, שאפיין את אלבום זה ואת קודמו- "Shaday", ולדבוק בז'אנר מוזיקת העולם ובעיבודים אקוסטיים. שני אלבומיה הבאים- "Kirya" (שאף היה מועמד לפרס הגראמי 1993) והאלבום הישראלי, "כל הנשמה", משקפים קו זה.

בסופו של דבר, נמכר האלבום בסדר גודל של למעלה מ-500,000 עותקים בסך הכל.

 רשימת רצועות 

 מיקומי שיא 

 קישורים חיצוניים 

 Desert Wind באתר AllMusic
 Desert Wind באתר Spotify
 Desert Wind באתר Apple Music

 הערות שוליים 

קטגוריה:אלבומי עפרה חזה
קטגוריה:אלבומים באנגלית
קטגוריה:מוזיקת עולם
קטגוריה:אלבומי חברת וורנר רקורדס
קטגוריה:אלבומי חברת סייר רקורדס